|  |  |
| --- | --- |
| http://192.168.0.151/images/DocFlow/Emblem.jpg | **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՍՅՈՒՆԻՔԻ ՄԱՐԶԿԱՊԱՆ  ՀԱՄԱՅՆՔԻ  ԱՎԱԳԱՆԻ** |
|  **գիծ** |

**ՈՐՈՇՈՒՄ N 8-Ա**
**15 ՓԵՏՐՎԱՐԻ 2017թ.**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2016 ԹՎԱԿԱՆԻ ՆՈՅԵՄԲԵՐԻ 07-Ի ԹԻՎ 71-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28)-րդ կետով, «Իրավական ակտերի մասին» Հայաստանի Հանրապետության օրենքի 70-րդ հոդվածով և հաշվի առնելով համայնքի ղեկավարի առաջարկությունը, որոշման նախագծի քվեարկության   ***10***  կողմ,    ***0*** դեմ,   ***0*** ձեռնպահ արդյունքներով, ***համայնքի ավագանին  ո ր ո շ ու մ  է.***

* 1. Կապան համայնքի ավագանու 2016 թվականի նոյեմբերի 7-ի «Կապան քաղաքի Շմավոն Մովսիսյանի անվան պատմության թանգարան ՀՈԱԿ-ը վերակազմակերպման եղանակով Կապանի ակումբագրադարանային միավորում ՀՈԱԿ-ին միացնելու, Կապանի ակումբագրադարանային միավորում ՀՈԱԿ-ի կանոնադրությունը՝ նոր խմբագրությամբ և աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին» թիվ 71-Ա որոշման 6-րդ կետից հետո լրացնել նոր 7, 8 և 9 կետերով.

«7. Հաստատել Հայաստանի Հանրապետության Սյունիքի մարզի Կապան համայնքի ղեկավարի 2017 թվականի փետրվարի 14-ի N 106-Ա որոշումը:

8. Հաստատել Հայասանի Հանրապետության Սյունիքի մարզի Կապան համայնքի ղեկավարի հաստատած՝

1) Հայաստանի Հանրապետության Սյունիքի մարզի Կապան քաղաքի Շմավոն Մովսիսյանի անվան պատմության թանգարան համայնքային ոչ առևտրային կազմակերպության և Կապան քաղաքի ակումբագրադարանային միավորում համայնքային ոչ առևտրային կազմակերպության միջև կնքված միացման պայմանագիրը, համաձայն N 1 հավելվածի:

2) Հայաստանի Հանրապետության Սյունիքի մարզի Կապան քաղաքի Շմավոն Մովսիսյանի անվան պատմության թանգարան համայնքային ոչ առևտրային կազմակերպության գույքի, այլ գույքային իրավունքների, ինչպես նաև պարտատերերին և պարտապաններին վերաբերող բոլոր (ներառյալ՝ վիճարկվող) պարտավորությունների՝ Կապան քաղաքի ակումբագրադարանային միավորում համայնքային ոչ առևտրային կազմակերպությանը փոխանցման ակտը, համաձայն N 2 հավելվածի:

9. Հաստատել Կապան քաղաքի ակումբագրադարանային միավորում համայնքային ոչ առևտրային կազմակերպության կանոնադրությունը փոփոխություններով՝ նոր խմբագրությամբ, համաձայն N 3 հավելվածի»:

2. Որոշման 3-րդ կետով հաստատված՝ «Ակումբագրադարանային միավորում» ՀՈԱԿ աշխատակիցների թվաքանակը, հաստիքացուցակը և պաշտոնային դրույքաչափերը» N 2 հավելվածում կատարել հետևյալ փոփոխությունները և լրացումները.

1. Ավելացնել նոր՝ 15-րդ տող հետևյալ բովանդակությամբ՝

«15. Ֆոնդապահ 1 72800 72800»

1. Հավելվածի «Ընդամենը» տողը շարադրել հետևյալ բովանդակությամբ՝

«Ընդամենը 49 3734640»:

1. Ուժը կորցրած ճանաչել ՀՀ Սյունիքի մարզի Կապան համայնքի ավագանու 2016 թվականի նոյեմբերի 7-ի թիվ 71-Ա որոշման 2-րդ կետը:

**Կողմ ( 10 )`**

 **ԲԱԲԱՅԱՆ ՆԱՐԵԿ ՀԱԿՈԲՅԱՆ ՆԱՐԵԿ**

**ԲԱԴԱԼՅԱՆ ԱԻԴԱ ՄԱՆՈՒՉԱՐՅԱՆ ԱՐԱՄ**

**ԳՐԻԳՈՐՅԱՆ ՎԻԼԵՆ ՄԱՐՏԻՐՈՍՅԱՆ ԷԴԳԱՐ**

**ԴԱՎԹՅԱՆ ՆԱՐԵԿ ՄԵՍՐՈՊՅԱՆ ՆԱՊՈԼԵՈՆ**

**ԴԱՎԹՅԱՆ ՍՊԱՐՏԱԿ ՓԱՐՍԱԴԱՆՅԱՆ ՆԻԿՈԼԱՅ**

**Դեմ ( 0 )**

**Ձեռնպահ ( 0 )**

**ՀԱՄԱՅՆՔԻ ՂԵԿԱՎԱՐ** [**ԱՇՈՏ ՀԱՅՐԱՊԵՏՅԱՆ**](http://192.168.0.151/Pages/DocFlow/DFRedirect.aspx?id=466&to=employee)

***2017 թ փետրվարի 17***

***ք. Կապան***